Сабақтың тақырыбы: «Біз Жеңістің ұрпақтарымыз»
Сабақтың мақсаты: Оқушылардың Отанын сүюге,оны қорғауға баулу. Отанға деген сүйіспеншілігін арттыру. Оларға патриоттық тәрбие беру. Оқушыларды Ұлы Отан соғысымен,Қазақстандықтардың ерліктерімен таныстырып,ой-өрісін дамыту. Үлкен адамдарды сыйлай білуге,оларды қадірлеуге тәрбиелеу.
Сабақтың көрнекілігі: Ұлы Отан соғысы туралы буклет,үнтаспа,гүлдер,шарлар.
	
Мұғалім: 
   -Тарих кеші үнемі жаңаланып отырады. Десе де ұмытылмайтын, ескірмейтін тарихи оқиғалар болады. Соның бірі әлемді дүрсілкіндірген екінші дүниежүзілік соғыстың қасіреті мен Ұлы Жеңістің қасиетін батыр ағаларымыз бен апаларымыздың ерлігін ешкім де ешқашан да ұмытпақ емес. Әлемді дүр сілкіндірген оқиға 1941 жылы маусымның 22-де болған еді. Бірақ сол кездегі Кеңес елінің бірлігі мен достығының арқасында 1945 жылы 9 мамырда бұл оқиға Ұлы Жеңіспен аяқталды. Міне,содан бері 72 жыл мерзім уақыт өтті.
1-жүргізуші: Жеңіс күні бар әлемге әйгілі,
Көктем шуақ-9май күні.
Айтшы кәне,біздің жеңіс шеруі,
Кездейсоқ па көктемге сай келуі.
2-жүргізуші: Біздің Ұлы Жеңісіміз көктем боп,
Көңілдерге шұғыласын төккен көп.
Сонау жылы 9май күні,
Алмастырған қуанышқа қайғыны.
1-жүргізуші:-Соғыстың алғашқы күндерінен бастап-ақ Кеңес халқы жан тәнімен Отанын қорғады. Әрбір село,әрбір қала үшін кескілескен ұрыс болды. Қанішер неміс басқыншыларымен Кеңес азаматтары аянбай шайқасты.
Болат: Бұлт түнеріп аспаннан,
Талмай көзден жас тамған.
Тұтқиылдан жау тиіп,
Қырғын соғыс басталған.
2-жүргізуші:-Осы соғыста Кеңес Одағының басқа республикаларымен бірге біздің Қазақстан Республикасы дажан аямай шайқасты. Даңқты қарулы күштердің және еңбек армиясының құрамына 1млн.870 мың қазақстандықтар болған.
М.Аяулым: Соғыс жалмап аға –іні бауырды,
Зар жылатты тыныш жатқан ауылды.
Жалғызынан айырыпты ананы,
Әкесінен айырыпты баланы.
1-жүргізуші: Көрніс: «21 июнь 1941жыл»
21 маусым күні . оқушылардың мектеп бітіру кешінен қайтіп келе жатқан сәті. Кенет радиодан: «Тыңдаңыздар,тыңдаңыздар,сөйлеп тұрған Москва! 1941жыл 22маусым фашистік Германия тұтқиылдан соғыс жариялап,елімізге басып кірді.
1-әйел: «Соғыс,соғыс дейді,естідіңдер ме? Сұмдық-ай енді қайттік? Күніміз не болар екен?   (М.Аяулым)
2-әйел: «Қойыңдар жамандық шақырмай. Ел шетіне жау тисе,арқа сүйер азаматтар бар емес пе? (Я.Сабина)
1-азамат: Ат басына күн туса,
Ауыздықпен су ішер.
Ер басына күн туса,
Етігімен су кешер- деген бар емес пе,мойымаңдар,жастарыңды тиыңдар!
Бәрі: Отан үшін аттанайық! (И.Болат)
2-жүргізуші: Хор « Кептерлер»
-Атауыздығымен су ішкен,ер етігімен су кешкен сұрапыл соғыста ерлермен бірге қолдарына қару алып,Отанын қорғауға біздің батыр апаларымыз шығыс жұлдыздары Әлия Молдағұлова мен Мәншүк Мәметова ерлік көрсетіп,батырлықпен қаза тапты.
1-жүргізуші: Ән: «Мәншүк»
-Мәншүк 1922 жылы дүниеге келген. Шын аты Мәнсие. Анасы еркелетіп Моншақ деп атап кеткен. Мәншүктің әкесі дәрігер болған. Мәншүк кішкентай кезінен  «дәрігер боламын» деп әкесіне еліктеп өскен. Мәншүк соғысқа өз еркімен аттанғанда 19-ға жаңа шыққан талдырмаш,пысық,жігерлі қыз еді. Майданға аттанғанда анасы «Жолың болсын,Моншағым!» деп шығарып салады. Елімді қолыма қару алып қорғаймын деп алдыңғы шепке сұранады. Сөйтіп,қабырғасы қатпаған Мәншүк пулеметші болып шығады.
2-жүргізуші: -Әлия Казачиха деревниясы үшін болған ұрыста асқан батылдық көрсетеді. Әлия өзі жараланғанына қарамастан «Алға!» деп жау траншеясына басып кіреді. Осы ұрыста Әлия оққа ұшады. Ол кезде Әлия 19 жасқа толмаған кез еді. Әлияның денесі осы селоға батыр,жауынгер зиратынақойылған. Сол жерге ескерткіш орнатылған. Өзі оқыған мектепте Әлияға арналған арнайы бөлме бар.
Ән: «Ақ көгершін»	
Орындайтындар: И.Болат,Т.Аяулым,Я.Сабина.
1-жүргізуші: -Соғыс жылдары-ақ қазақстандық бес әскери құрамға гвардиялық деген құрметті атақ  беріліп,олардың туларына әлденеше ордендер қадалды. Олардың жауынгерлерінің ерлігі аңызға айналды. Соның ішінде атақты 28 гвардиялық Панфилов дивизиясы бар. Оның құрамынан шыққан 28 батырдың батальон,кейінен дивизия әскериқолбасшы болған  Бауыржан  Момышұлының,Мәлік Ғабдулиннің есімдері соғыс тарихынан мәңгілік орын алады.
2-жүргізуші: Ұлы Отан соғысына қатысқандар
Қасым Қайсенов,Талғат Бигельдинов,Нүркен Әбдіров,Мәлік Ғабдуллин,Мәншүк Мәметова,Әлия Молдағұлова,Бауыржан Момышұлы,Төлеген Тоқтаров,Рақымжан Қошқарбаев сияқты аты аңызға айналған ағаларымыз бен апаларымызды  тарих бетінде  «Батырлар» деп жазды.
1-жүргізуші: Көрніс: «Жеңіс»
Радио: «Тыңдаңыздар,тыңдаңыздар!
Сөйлеп тұрған Москва! 1945жылы 8мамырда Германияның жоғарғы командованиясы жеңілгендігін мойындап Актіге қол қойды. 9мамыр Жеңіс күні!
    (Халық қуанысып,бір-бірінен сүйінші сұрасып жатады)
Сүйінші! Халқым,жұртым,сүйінші!
Неміс фашистері кеше тізе бүгіп,жеңіліпті!
О,жасаған,шынымен қарғыс атқыр соғыстың аяқталғаны ма? (М.Аяулым)
2-жүргізуші: Ән: « Катюша»	
Орындайтындар: Қыздар тобы.	
Сабина:Бақытты болсын балалар,
Соғысты сүймес адамдар.
Өркендей берсін қалалар,
Гүлдене берсін далалар.
1-жүргізуші: Ән: «Туған жер»
Орындайтындар: М.Аяулым,Ж.Арайлым.
Болат: Жеңіс күні ардагерлер әперген,
Желбіретіп қызыл туды көтерген.
Туған елін жау қолына қалдырмай,
Ерлікпенен ел парызын өтеген.
2-жүргізуші: Ән: «Ия солай»
Орындайтындар: Ж.Арайлым,М.Аяулым.
Руфия:Ардагерлер,ұзақ өмір сүріңдерші,
Арамызда ардақты болып жүріңдерші!
Құрметтейік жеңісті мамырдағы
Бақыттан рақаттанып күліңдерші!
1-жүргізуші: Ән: «Жаса Қазақстан»
Орындайтындар: Ұлдар тобы.
2-жүргізуші: Міне,ата-бабаларымыздың арқасында бүгінгі күні өз тәуелсіздігімізді алып,егеменді ел болып,әлемге танылып отырмыз. Өз әнұранымыз,өз елтаңбамыз,әрқашан биіктен көрінер туымыз бар. Бұл біз үшін үлкен қуаныш,үлкен бақыт. Елімізде бейбітшілік болсын! Қуанышымыз,жеңісіміз ұзағынан болсын деп бүгінгі мерекелік шарамызды аяқтаймыз. 
